مهاجرینو په مسله د ترکي او یورپي یونین موافقه 
خو د ملگرو ملتونو د مهاجرینو ادارې یو این ایچ سي ار ترکي او د یورپين یونین د مفاهمت غندنه کړې ده. د یورپي سیمي دپاره د یو این ایچ سي ار مامور وینسټ کوچیټیل ویلي په اجتماعي توگه مهاجرین ترکي بیرته لیږل کډوال د یورپی او نړي والو قوانینو دلاندې تحفظ غوښتنو د حق نه محرومه کوي
د مهاجرینو په مسله ترکي او د یورپي هیوادونو اتحاد، یورپین یونین، یوې لوظنامې ته رسیدلې دي. د مطبوعاتي رپورټونو ترمخه، ترکي به هغه ټول مهاجرین بیرته په خپله خاوره ځایه وي چې ترکي د لارې یورپ ته داخل شوي دي. په بدل کې یورپي هیوادونه په اصولي توگه د انقره د دې غوښتنو سره اتفاق کړی دی چې ترکي سره به اضافي مالي امداد کوي، یورپي یونین کې ترکي د رکنیت دپاره مذاکرات به په چټکتیه کولی شي او یورپي هیوادونو کې د ترکي شهریانو ته بغیر د ویزې په ازادۍ د سفر کولو اجازه ورکړی کیږي. خو د ملگرو ملتونو د مهاجرینو ادارې یو این ایچ سي ار ترکي او د یورپين یونین د مفاهمت غندنه کړې ده. د یورپي سیمي دپاره د یو این ایچ سي ار مامور وینسټ کوچیټیل ویلي په اجتماعي توگه مهاجرین ترکي بیرته لیږل کډوال د یورپی او نړي والو قوانینو دلاندې تحفظ غوښتنو د حق نه محرومه کوي. د رائټرز خبري ادارې د رپورټ ترمخه، ښاغلي کوچیټیل په جنیوا، سویټرزلینډ کې خبری کانفرنس ته وویل که چري یورپي هیوادونه په اجتماعي توگه خارجیان د خپلو سرحدونو نه وباسي نو دا به د انساني حقوقو په اړه خپله د یورپي قوانینو خلاف ورزي وي. هغه وویل دغه اقدام به د نړي والو قوانینو خلاف ورزي هم وي. کوچیټیل ویل تیر کال د سپټمبر په میاشت کې یورپي هیوادونه په دي خبره متفق شوي وو چې یونان کې موجود شپږ شپیته زره مهاجرین به د یورپ په نورو ملکونو کې ځایه ولی شي خو په دغه شمیره کې یوازې شپږ سوو کډوالو ته نورو هیوادونو کې پناه ورکړی شوي ده. هغه ترکي سره د یورپین یونین د معاهدې د عملي کیدو په اړه د خپلو تحفظاتو څرگندونه وکړه. ترکي د شام ٣٠ لکه مهاجرینو ته پناه ورکړې ده. خو کوچیټیل وویل ترکي د افغانسان او د عراق نه یوازې درې فیصد کډوالو ته ځائې ورکړی دی.